ΓΡΑΠΤΗ ΕΡΩΤΗΣΗ E-1380/01

υποβολή: Eija-Riitta Korhola (PPE-DE) προς την Επιτροπή

(7 Μαΐου 2001)

Θέμα: Η κατάσταση των ανθρωπίνων δικαιωμάτων στη Νιγηρία

Ορισμένες πολιτείες της Βόρειας Νιγηρίας αποφάσισαν να επιβάλουν τη χαρία, τον ισλαμικό νόμο. Το γεγονός αυτό δημιούργησε σοβαρές ταραχές και βιαιοπραγίες που, κατά το τελευταίο έτος, προκάλεσαν το θάνατο χιλιάδων αμάχων. Υπάρχει σοβαρός κίνδυνος να ξεσπάσει εμφύλιος πόλεμος και οι συγκρούσεις να εξαπλωθούν στο σύνολο της χώρας. Οι πολιτικοί ηγέτες της Νιγηρίας δεν φαίνεται να έχουν συνειδητοποιήσει τη σοβαρότητα της πολιτικής κατάστασης στη χώρα τους, καθ' ην στιγμήν προσπαθούν να προσελκύσουν στο έδαφός τους ξένες επενδύσεις.

Φαίνεται ότι σήμερα η Ευρωπαϊκή Ένωση είναι η μόνη που, σε διεθνές επίπεδο, είναι αρκετά ισχυρή για να πείσει τους ηγέτες της Νιγηρίας να αντιμετωπίσουν αποφασιστικά αυτό το πρόβλημα.

Ποιες δράσεις σκοπεύει να αναλάβει η Ευρωπαϊκή Ένωση για την εκτόνωση αυτής της κρίσης; Σκοπεύει να λάβειπόψη την κατάσταση στη Νιγηρία στο πλαίσιο των πολιτικών της για τις εμπορικές επενδύσεις και τις συναλλαγές;

Απάντηση του κ. Nielson εξ ονόματος της Επιτροπής

(20 Ιουλίου 2001)

Ηιοθέτηση του ισλαμικού θρησκευτικού νόμου (σαρία) οδήγησε σε σοβαρή εθνική και θρησκευτική βία στη Νιγηρία ενώ το θέμα της σαρία μπορεί να οδηγήσει σε περαιτέρω ταραχές και πολιτικές κινητοποιήσεις. Η σαρία είναι δημοφιλής σε ορισμένα κράτη (κυρίως στον βορρά) και έχει χρησιμοποιηθεί σαν πολιτικό μέσο, ελλείψει κοινωνικών και πολιτικών προγραμμάτων για τη βελτίωση του βιοτικού επιπέδου του πληθυσμού. Αποτελεί, αναμφίβολα, τμήμα ενός ευρύτερου πολιτικού αγώνα δυνάμεων μεταξύ διαφόρων περιοχών της χώρας (ιδίως για τον έλεγχο και την κατανομή των πόρων). Ο Πρόεδρος Obasanjo κατήγγειλε ρητά ποινές, όπως ο ακρωτηριασμός,ποστηρίζοντας ότι αποτελούν καταπάτηση του συντάγματος της Νιγηρίας και παραβίαση των ανθρωπίνων δικαιωμάτων αλλά αποφεύγει να παρέμβει νομικά κατά της σαρία καθώς αυτό θα οδηγούσε σε μεγαλύτερο κίνδυνο συγκρούσεων. Προς το παρόν, αναζητά μία πολιτική λύση μέσω μιας μετριοπαθούς προσέγγισης.

Θα πρέπει, ωστόσο, να σημειωθεί ότι το πλήρες καθεστώς της σαρία ισχύει σε λίγα σχετικώς κράτη της ομοσπονδίας και φαίνεται απίθανο, εκτός από το να δημιουργήσει περιορισμένες πολιτικές αναταραχές, να οδηγήσει στο ξέσπασμα ενός εμφυλίου πολέμου. Αποτελεί ωστόσο, έναν από τους πολλούς παράγοντες που θίγουν τη σταθερότητα της Νιγηρίας. Δενπάρχουν, σημάδια ότι το ίδιο το θέμα της σαρία μπορεί να έχει ανατρεπτικά αποτελέσματα που ενδέχεται να επηρεάσουν την περιοχή, ή ολόκληρη την ήπειρο.

Η Νιγηρία ενδιαφέρεται να προσελκύσει διεθνείς επενδύσεις και οι προσπάθειές της για το σκοπό αυτό πρέπει να ενθαρρύνονται και ναποστηρίζονται. Έχει πραγματοποιήσει σημαντική πρόοδο μέσα σε μικρό σχετικά χρονικό διάστημα αλλά η κληρονομιά του στρατιωτικού νόμου απαιτεί να μπουν σε τάξη τα οικονομικά συστήματα

και οι σχετικές πρακτικές. Ηπογραφή, τον περασμένο χρόνο, μιας συμφωνίας stand-by με το Διεθνές Νομισματικό Ταμείο (ΔΝΤ), δείχνει τη δέσμευση της Νιγηρίας να αρχίσει την οικονομική μεταρρύθμιση και την επιθυμία της να δημιουργήσει ένα ικανοποιητικό πλαίσιο οικονομικής πολιτικής. Πρόκειται, ωστόσο, για μακρά διαδικασία ενώ η εμπιστοσύνη για επενδύσεις θα αυξηθεί μόνο όταν τα αποτελέσματα των μεταρρυθμίσεων καταστούν σαφέστερα. Για τον λόγο αυτό, η Ένωση και άλλοι διεθνείς οργανισμοί επιχειρούν ναποστηρίζουν μια μακροπρόθεσμη προοπτική και όχι βραχυπρόθεσμα μέτρα, τα οποία ενδέχεται να αποδειχθούν μη αποτελεσματικά. Έχουν γίνει κατά το παρελθόν,περβολικά πολλές λανθασμένες παρεμβάσεις στη Νιγηρία.

Στο πλαίσιο της συμφωνίας του Κοτονού, η Κοινότητα προσπαθεί να αντιμετωπίσει θέματα που αφορούν την οικονομία, τις επενδύσεις, το εμπόριο και την ανάπτυξη. Όπως είναι φανερό, η σαρία αποτελεί σημαντικό παράγοντα εξέτασης και στον πολιτικό διάλογο εκφράζονται οι ανησυχίες της Ένωσης για την κατάσταση των ανθρωπίνων δικαιωμάτων: αυτή, ωστόσο, θα πρέπει να αντιμετωπιστεί κατά λεπτό τρόπο λόγω του εξαιρετικάψηλού βαθμού ευαισθησίας του θέματος.

Η Ένωση, μέσω δήλωσης της Προεδρίας (30 Ιανουαρίου, 2001) κάλεσε την κυβέρνηση της Νιγηρίας να σεβαστεί τις διεθνείς συμφωνίες για τα δικαιώματα του ανθρώπου και επιβεβαίωσε εκ νέου την επιθυμία της ναποστηρίξει την σταθεροποίηση της δημοκρατίας και τον σεβασμό των ανθρωπίνων δικαιωμάτων. Ηποστήριξη αυτή σχεδιάζεται να αποτελέσει τμήμα της μελλοντικής βοήθειας στη Νιγηρία, ιδίως μέσω της ενίσχυσης της κοινωνίας των πολιτών.